จำนวนผู้ป่วยไข้หวัดใหญ่ A-H1N1 ในออสเตรเลีย เพิ่มขึ้นเป็นเท่าตัว
ในวันพุธ มีรายงานว่า จำนวนคนเป็นไข้หวัดใหญ่ A-H1N1 ในออสเตรเลียเพิ่มขึ้นเท่าตัวในวันที่ผ่านมา รวมเป็น 59 คน รัฐบาลกลางของออสเตรเลียเตือ
ผู้เชี่ยวชาญกล่าวว่าการติดเชื้อที่เป็นไปอย่างรวดเร็วในออสเตรเลียนั้นเกิดขึ้นในช่วงที่คนมักเป็นไข้หวัดใหญ่กันในฤดูหนาว ทางการออสเตรเลียยืนยัน เรื่องการที่มีคนติดเชื้อไข้หวัดใหญ่A-H1N1 ในรัฐต่างๆ ซึ่งมีศูนย์กลางอยู่ในรัฐวิคตอเรีย คนติดเชื้อที่รับการบำบัดรักษาอยู่นั้นมีเด็กรวมอยู่ด้วยหลายคนผู้เชี่ยวชาญกำลังตรวจสอบว่าการติดเชื้อดังกล่าวมาจากประเทศอื่น หรือว่าเชื้อไวรัสนี้เริ่มแพร่ระบาดในบรรดาคนที่ไม่ได้เดินทางไปต่างประเทศกลับมา หน่วยงานสาธารณสุขของรัฐนิวเซาธ์เวลส์ถูกวิพากษ์ตำหนิ ที่ไม่กักบริเวณผู้โดยสารเรือท่องเที่ยวลำหนึ่ง ที่มีคนเจ็บป่วยเพราะไข้หวัดใหญ่นี้14 คน แม้ว่าคนที่ลงจากเรือที่นครซิดนีย์บางคนบ่นว่ารู้สึกไม่สะบายแต่ก็ได้รับอนุญาตให้เดินทางกลับบ้านได้ ลูกเรือ 3 คนก็มีอาการแบบไข้หวัดใหญ่ด้วย เจ้าหน้าที่ขอให้เรือ Pacific Dawn ไปเทียบท่าที่อื่น และเรือลำนั้นออกจากท่าที่นครซิดนีย์มุ่งไปยังแนวปะการังใหญ่The Great Barrier Reef เพื่อไปเทียบท่าที่เกาะใกล้ๆ เมือง Cairns ของรัฐควีนสแลนด์ซึ่งผู้ป่วยที่ยังอยู่บนเรือจะได้รับการตรวจว่า เชื้อไวรัสที่ติดมานั้นใช่เชื้อไข้หวัดใหญ่A-H1N1 หรือไม่ การแพร่ระบาดของไข้หวัดใหญ่ A-H1N1 ในออสเตรเลีย มีขึ้นขณะที่ทางแถบขั้วโลกใต้กำลังเข้าฤดูหนาว ซึ่งเป็นช่วงที่มีไข้หวัดใหญ่เกิดขึ้นประจำปีในแถบนั้นและทางการออสเตรเลียเตรียมตัวพร้อมรับสถานการณ์ไข้หวัดใหญ่อยู่ ซึ่งมีการฝึกปฏิบัติการตามมาตรการต่างๆอย่างที่เคยมีไว้เมื่อเกิดการแพร่ระบาดของโรคระบบทางเดินหายใจรายแรง SARS และไข้หวัดนก ขณะเดียวกันทางการออสเตรเลียพยายามป้องกัน และหยุดยั้งการแพร่ระบาดของไข้หวัดใหญ่ A-H1N1 ในรัฐทัสมาเนีย โดยห้ามเด็กๆ ที่เพิ่งเดินทางกลับจากเม็กซิโก สหรัฐแคนาดา ปานามา และญี่ปุ่น ไปโรงเรียนและศูนย์ดูแลเด็กเป็นเวลา 7 วันประเทศเหล่านั้นมีคนติดเชื้อไวรัสนี้เป็นจำนวนมาก เจ้าหน้าที่ออสเตรเลียกำลังเพิ่มมาตรการเข้มงวดกวดขันขึ้นในการตรวจสุขภาพที่ท่าอากาศยานและท่าเรือ รัฐมนตรีว่าการสาธารณสุขของออสเตรเลียกล่าวว่าคาดว่าจำนวนคนติดเชื้อไข้หวัดใหญ่ A-H1N1จะเพิ่มขึ้นอย่างมากในอีกไม่กี่วันจากนี้ จนถึงวันอังคารที่ผ่านมามีคนติดเชื้อไข้หวัดใหญ่ A-H1N1 ราว 13,000 คน ใน 46 ประเทศทั่วโลก และที่เสียชีวิตไปมีเกือบ100 คน ส่วนใหญ่อยู่ในเม็กซิโก ซึ่งเป็นจุดเริ่มของการแพร่ระบาดเมื่อเดือนที่แล้ว